32000R2801
L 331/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2801/2000 НА СЪВЕТА
от 14 декември 2000 година
за изменение на Регламент (ЕО) № 1255/96 относно временно суспендиране на автономните мита по Общата митническа тарифа за определени промишлени и селскостопански продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
В интерес на Комисията е да суспендира напълно или частично автономните мита по Общата митническа тарифа за определен брой нови продукти, които не са изброени в приложението към Регламент (ЕО) № 1255/96 (1).
(2)
За постигане на по-голяма административна ефективност и сигурност на потребителите, рибните продукти следва да бъдат включени в настоящия регламент.
(3)
Като се отчита големият брой изменения, влизащи в сила от 1 януари 2001 г., уместно е, за осигуряване на повече яснота за потребителите, приложението към Регламент (ЕО) № 1255/96 да бъде напълно заменено,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1255/96 се изменя, както следва:
1.
В заглавието и в четвъртото съображение думите „промишлени и селскостопански продукти“ се заменят с думите „промишлени и селскостопански продукти и рибни продукти“.
2.
Приложението се заменя с текста, на приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 януари 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 декември 2000 година.